**Democrația**

*Mihai Eminescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Δημοκρατία… monstrule vorbàreț,

Cu mii de limbi d-invidie mișcate,

Nebunii las’ în gura ta să cate

Și să te poarte cel meșteșugàreț.

Căci cel mai lins cu vorbe afectate-i

Și cel mai rău și cel mai pizmătareț.

Și-i proclama de mare cu strigare-ți

Pe orice negustor de vorbe late.

Dar e firesc… destul și prea destul ți-i

Acele mofturi scrise-n mii de coale

Prin care răii pun la cale mulții.

Și ți-ar plăcea s-amesteci tot cu-a tale,

Să vezi pe regi că-i judecă desculții

Și cei cuminți vorbind cu-a tale oale.

[1876]